पंचकूला। सेक्टर-16 स्थित शोरूम में स्टे के लिए किराएदार की ओर से डाली गई अर्जी पर वीरवार को जूनियर डिवीजन की सिविल कोर्ट में सुनवाई हुई। सुनवाई के दौरान हुडा ने अपना जवाब दाखिल किया। उसके मुताबिक अलॉटी की ओर से किस्त नहीं देने पर ही प्लाट को रिज्यूम करने के नोटिस जारी किए गए हैं। जब अलॉटी रुपये ही नहीं दे पाया तो उसकी प्रापर्टी कैसे हो सकती है। अलॉटी की प्रापर्टी ही नहीं रही तो उस पर किराएदार कैसे आ सकता है। किराएदार का बैठना गैरकानूनी है। हुडा का जवाब सुनने के बाद अदालत ने मामले की सुनवाई शुक्रवार तय कर दी।